b'\n_START_ARTICLE_\nT\xc3\xbdr\n_START_SECTION_\nHistorie\n_START_PARAGRAPH_\nBandet T\xc3\xbdr ble dannet i 1998 da Heri Joensen m\xc3\xb8tte en gammel venn han hadde spilt i band med f\xc3\xb8r, K\xc3\xa1ri Streymoy. De m\xc3\xb8ttes p\xc3\xa5 en fest i K\xc3\xb8benhavn i Danmark. Joensen foreslo at de skulle ta en jam sammen en dag. F\xc3\xb8rst var Streymoy tvilende, men takket senere ja til tilbudet. _NEWLINE_De fikk senere med seg enda en gammel venn, bassisten Gunnar H. Thomsen._NEWLINE_De begynte snart \xc3\xa5 lage egen musikk inspirert av tradisjonell f\xc3\xa6r\xc3\xb8ysk musikk og norr\xc3\xb8n mytologi, men ogs\xc3\xa5 av band som Iron Maiden og Dream Theater. Navnet tok de fra den nordiske krigsguden, Tyr, og fra albumet med samme navn av Black Sabbath._NEWLINE_Heri og Gunnar hadde i ten\xc3\xa5rene spilt i et band som het Cruiser, hvor K\xc3\xa1ri ogs\xc3\xa5 hadde v\xc3\xa6rt innom. Dette bandet endret senere navn til Wolfgang. Ingen av disse to bandene ga ut noen plater, selv om bandet besto helt frem til 1997, noe som var lenge nok til \xc3\xa5 spille inn en rekke sanger som - if\xc3\xb8lge Heri - er "stort sett klar til og utgis". _NEWLINE_T\xc3\xbdr lager musikk inspirert av norr\xc3\xb8n mytologi og folkemusikk fra F\xc3\xa6r\xc3\xb8yene mikset med heavy metal, en stil som kalles kalles viking metal. Heri Joensen forklarer det p\xc3\xa5 denne m\xc3\xa5ten: \xc2\xabT\xc3\xbdrs musikalske misjon er rive ned veggene som er reist mellom alle former for metallmusikk som har kommet i de senere \xc3\xa5r: Power-, doom-, black-, progressiv-, gothisk-, viking-, folk-, etnisk- og episk metal. Vegger og merkelapper gj\xc3\xb8r ingenting, men folk fyller dem med sine fordommer.\xc2\xbb_NEWLINE_Etter en rekke med konserter og TV-opptredelser, endte det med at albummet Eric the Red ble F\xc3\xa6r\xc3\xb8yenes mestselgende album. Etter dette bestemte plateselskapet (Napalm Records) seg for \xc3\xa5 gi det ut i flere land.\n_START_SECTION_\nMusikalsk stil\n_START_PARAGRAPH_\nT\xc3\xbdr er kjent for sin vikinginspirerte musikk, noe som er grunnen til at de betegnes som et viking metal-band. De har spilt inn coverversjoner av flere oldnordiske viser og kvad, som den f\xc3\xa6r\xc3\xb8yske Ormurin langi, den islandske Sigurdskvadet og den oldnordiske vise Ramund hin Unge. Bandets selvkomponerte musikk, som hovedsakentlig skrives av forsanger Heri Joensen, b\xc3\xa6rer generelt sett et stort preg av progressiv metall, med komplekse strukturer og alternative tempo.\n_START_SECTION_\nBandmedlemmer\n_START_PARAGRAPH_\nDet har v\xc3\xa6rt endel utskiftinger av bandmedlemmer gjennom \xc3\xa5rene T\xc3\xbdr har v\xc3\xa6rt aktive. Sanger P\xc3\xb3l Arni Holm og gitarist J\xc3\xb3n Joensen (Heris bror) var med i bandet, men forlot etter at bandets f\xc3\xb8rste album, How Far to Aasgard var utgitt. Disse ble da erstattet med Terji Skiben\xc3\xa6s p\xc3\xa5 gitar og i en kort overgangsperiode deltok Karis bror, Allan Streymoy, p\xc3\xa5 vokal. Sistnevnte n\xc3\xa5dde blant annet \xc3\xa5 v\xc3\xa6re med p\xc3\xa5 utgivelsen av CD-singelen \xc3\x93lavur Riddarar\xc3\xb3s. Da Allan forlot bandet, overtok Heri som forsanger og bandet fikk dermed sin n\xc3\xa5v\xc3\xa6rende lineup. Det var ogs\xc3\xa5 n\xc3\xa5 den hittil st\xc3\xb8rste suksessen kom, med plata Eric the Red._NEWLINE_Terji Skiben\xc3\xa6s forlot bandet en stund, og ble erstattet av den islandske gitaristen Ott\xc3\xb3 P. Arnarson, men etter en tid vendte Terji tilbake til bandet.'